**Lehdistötiedote**

**Hankook Tire on julkistanut vuoden 2022 ensimmäisen neljänneksen tuloksen**

* **Liikevaihto kasvoi 1 790,6 miljardiin KRW:hen (1 323,9 M €), mikä merkitsee 10,8 %:n kasvua vuodentakaisesta. Merkittävä osuus kasvusta on peräisin halkaisijaltaan suurien renkaiden myynnistä.**
* **Maailmanlaajuisesti epävarma liiketoimintaympäristö vaikutti liikevoittoon, jonka vuosimuutos osoitti 32,2 %:n laskua 126,0 miljardiin KRW:hen (93,1 M €).**
* **Hankook kilpailee sähköajoneuvojen markkinoista iON-renkaiden avulla. Ne ovat hiljattain lanseerattu ensimmäinen sähköajoneuvoille suunniteltu rengasperhe.**

**Soul, Korea / Neu-Isenburg, Saksa, 13. toukokuuta 2022 –** Hankook Tire on julkistanut konsernin vuoden 2022 ensimmäisen neljänneksen tuloksen. Konsernin maailmanlaajuinen liikevaihto oli 1 790,6 miljardia Etelä-Korean wonia (~ 1 323,9 miljoonaa euroa) ja liikevoitto 126,0 miljardia KRW (~ 93,1 M €).

Vuoden 2022 ensimmäisellä neljänneksellä kohdattujen maailmanlaajuisen liiketoimintaympäristön epävarmuuden tuomien haasteiden myötä konsernin liikevoitto laski 32,2 %. Lasku johtui pääasiassa maailmanlaajuisista tuotantoketjujen häiriöiden pitkittyneistä vaikutuksista, raaka-aineiden hintojen noususta, koronaviruspandemian jälleenkiihtymisestä ja geopoliittisista ongelmista.

Konsernin liikevaihto kuitenkin jatkoi kasvuaan 10,8 %:n vuosimuutoksella vaikuttavan hinnoittelun ja pääalueiden jakelustrategioiden ansiosta. Erityisesti halkaisijaltaan suurien autonrenkaiden (18 tuumaa ja suuremmat) myynti oli merkittävää kasvun kannalta ja muodosti 39,0 % konsernin kokonaisliikevaihdosta, kasvaen 1,3 prosenttiyksikköä vuodentakaisesta. Liikevaihdon kasvussa merkittävimmät markkina-alueet olivat Korea, Kiina ja Eurooppa. Halkaisijaltaan suurien renkaiden osuus myynnistä Kiinan-markkinalla oli 49,1 % – 8,6 prosenttiyksikön vuosimuutos – ja Korean- ja Euroopan-markkinalla koettiin 2,3 ja 0,9 prosenttiyksikön vuosimuutokset. Yhdysvaltain-markkina osoitti ensimmäisellä neljänneksellä vakaita toipumisen merkkejä.

Hankookin kilpailukyky tuotteiden laadussa huomioitiin toistuvasti arvostettujen autoalan aikakauslehtien kesärengastesteissä. Euroopan arvostetuin autoalan aikakauslehti Auto Bild antoi Hankook Tiren uudelle Ventus Prime 4 -renkaalle korkeimman arvosanan ”esimerkillinen”. 18‑tuumainen Ventus S1 evo 3 SUV kruunattiin testivoittajaksi ja arvioitiin myös esimerkilliseksi Auto Bild Allrad -lehdessä, joka on Euroopan laajalevikkisin maastoajoneuvolehti.

Hankook jatkoi alkuperäisvarustesegmentin (OE) laajentamista laadukkaiden autonvalmistajien lippulaivamalleihin ja sähköajoneuvoihin. Vuoden alkupuoliskolla konserni alkoi toimittaa OE-renkaita BMW:n ensimmäiseen nelioviseen Gran Coupe -täyssähköautoon, BMW i4:ään ja Mercedes Benzin S-luokan luksusmalliin.

Lisäksi Hankook on lanseerannut konsernin ensimmäisen tehokkaille premium-luokan sähköautoille suunnitellun rengasperheen. ION-tuotteet ovat saatavana kesä- ja talvimalleina sekä ympärivuotisina malleina. Ensin iON vierii markkinoille Euroopassa toukokuussa, ja muut markkinat seuraavat elokuussa.

Hankook Tire tavoittelee tänä vuonna kaksinumeroista kasvua ja halkaisijaltaan suurten renkaiden myynnin osuuden kasvattamista 42 prosenttiin autonrenkaiden kokonaismyynnistä. Hankook aikoo keskittyä entistä enemmän kilpailemaan sähköautojen rengasmarkkinoista vahvistamalla yhteistyötä johtavien autonvalmistajien kanssa ja laajentamalla alueellisia jakelukanavia ja myyntiä.

**Konsernin vuoden 2022 ensimmäisen neljänneksen taloudellinen tulos**

|  |  |  |  |
| --- | --- | --- | --- |
| **(Yksikkö: miljardia KRW)** | **Q1 TK 2021** | **Q4 TK 2021** | **Q1 TK 2022** |
| **Myynti** | **1 616,8** | **1 888,4** | **1 790,6** |
| **Liikevoitto** | **186,0** | **88,3** | **126,0** |

|  |  |  |  |
| --- | --- | --- | --- |
| **(Yksikkö: miljoonaa USD)** | **Q1 TK 2021** | **Q4 TK 2021** | **Q1 TK 2022** |
| **Myynti** | **1 451,2** | **1 596,0** | **1 486,0** |
| **Liikevoitto** | **166,9** | **74,6** | **104.5** |

|  |  |  |  |
| --- | --- | --- | --- |
| **(Yksikkö: miljoonaa EUR)** | **Q1 TK 2021** | **Q4 TK 2021** | **Q1 TK 2022** |
| **Myynti** | **1 204,2** | **1 396,2** | **1 323,9** |
| **Liikevoitto** | **138,5** | **65,2** | **93,1** |

***\*Valuuttakurssit:***

|  |  |  |  |
| --- | --- | --- | --- |
|  | **Q1 TK 2021** | **Q4 TK 2021** | **Q1 TK 2022** |
| **USD/KRW** | **1 114,05** | **1 183,17** | **1 204,95** |
| **EUR/KRW** | **1 342,62** | **1 352,51** | **1 352,44** |

*(MERKINTÄ: Keskimääräiset valuuttakurssit ilmoitetulle vuosikaudelle, haettu Korea Exchange Bankista)*

###

**Tietoa Hankookista**

Hankook tuottaa maailmanlaajuisesti huippulaadukkaita, innovatiivisia ja erittäin suorituskykyisiä renkaita henkilöautoihin, SUV-autoihin, maastoautoihin, pakettiautoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tuotekehityskeskuksessa, joka sijaitsee Hannoverissa, Saksassa. Renkaat valmistetaan enimmäkseen yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijän tehdas valmistaa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Valmistajalla on tytäryhtiöitä useissa Euroopan maissa, ja se myy tuotteitaan alueellisten jälleenmyyjien kautta muilla paikallisilla markkinoilla. Yritys työllistää maailmanlaajuisesti 20 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 34 % syntyy Euroopassa ja IVY-maissa. Hankook Tire valittiin vuonna 2016 kestävän kehityksen yrityksiä edustavan Dow Jones indexin (DJSI World) listalle.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:****Hankook Tire Sweden AB |** Kanalvägen 12 **|** 194 61 Upplands-Väsby **|** Sverige |
| **Christine Silfversparre**Marketing Managertel.: +46 (0) 733 251 539christine.silfversparre@hankooktire.se |